
R E F E R A T

privind completarea şi modificarea HCL-ului nr. 113/2007 şi a contractului de asociere încheiat între Municipiul Timişoara si clubul sportiv Handbal Club Municipal Universitatea Timisoara, handbal feminin şi aprobarea

 contribuţiei Municipiul Timişoara pentru anul 2009 

pentru sprijinul activităţii sportive a echipei
      
Conform procesului verbal cu nr. SC2009 - 2027/04.02.2009, Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat activităţile sportive desfăşurate de clubul sportiv Handbal Club Municipal Universitatea Timisoara, handbal feminin, echipă asociată cu Municipiul Timişoara conform HCL 113/ 03.04.2007.

În campionatul 2007 – 2008 echipa de handbal feminin Universitatea HCM Timişoara a evoluat în Divizia A, seria de Vest, în compania altor 7 echipe şi s-a situat pe locul 3.

Sezonul 2007 – 2008 a fost abordat fără majoritatea titularelor, acestea fiind înlocuite cu junioarele  de perspective provenite de la Liceul cu Program Sportiv Banatul Timişoara.

Echipa fiind preponderent alcătuită din sportive – studente, a participat la faza finală a Campionatului Naţional Universitar de Handbal feminin, desfăşurat la Reşiţa, unde s-a clasat pe locul I.

În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus ca sprijinul financiar alocat echipei sus menţionate pe anul bugetar 2009 sa fie de  100.000 lei, fapt însuşit prin semnătură de reprezentantul clubului sportiv Handbal Club Municipal Universitatea Timisoara, prezent la analiză.
 
Menţionăm că sprijinul financiar, pe anul bugetar 2009, alocat clubului sportiv Handbal Club Municipal Universitatea Timisoara va fi stipulat prin act adiţionalul nr. 2, anexă la contractul de asociere aferent HCL 113/ 03.04.2007.


De asemenea, având în vedere modificarea componenţei Consiliului Local al Municipiului Timişoara în urma alegerilor locale din anul 2008, propunem înlocuirea domnului consilier Birsasteanu Florica şi a doamnei consilier Crisan Lelica care nu mai sunt membri al CLT, cu alţi consilieri locali, care să facă parte din Consiliul de Administraţie al clubului sportiv Handbal Club Municipal Universitatea Timisoara conform art.2 din HCL 113/2007. 

